stanford-oval/wikipedia huggingface dataset:
צעדת המופקרות
הערות שוליים

↑  Tássia Thum, Marcha das Vadias reúne mulheres no Rio contra a violência sexual, G1, ‏2 ביולי 2011 (בפורטוגזית)
1 2 3  על שינוי שם הצעדה 23 באפריל 2020, בעמוד הפייסבוק של צעדת המופקרות ירושלים 2021
↑  מורן אזולאי, זעם בליכוד על בן גביר, שהתעקש להפיל את חוק האיזוק האלקטרוני: "מבזה אותנו", באתר ynet, 22 במרץ 2023
↑  את לא אשמה, באתר "פוליטיקלי קורקט", 5 ביוני 2023
↑  "צעדת את לא אשמה" - צעדת השרמוטות" בבאר שבע, 2018 מיינט באר שבע באתר יוטיוב, יוני 2018
↑  גלעד מורג, מצעד "שרמוטות" בתל אביב: "אנחנו לא שקופות", באתר ynet, 22 במרץ 2012
↑  מיכל רוזין, צפו בתמונות מ"צעדת השרמוטות" בת"א, באתר nrg‏, 5 באפריל 2013
↑  דנה ירקצי‏, "מסוכן להיות אישה": מאות השתתפו ב"מצעד השרמוטות" בתל אביב, באתר וואלה, 14 באוגוסט 2015
↑  צעדת השרמוטות 2015 | עדכון חדשות, באתר הטלוויזיה החברתית, ‏2015-05-14
↑  איתי בלומנטל, "צעדת השרמוטות" בתל אביב: כ-500 מפגינות נגד אלימות מינית כלפי נשים, באתר ynet, 8 ביולי 2016
↑  דנה ירקצי‏, כאלף נשים ב"צעדת השרמוטות" בת"א: "חוטיני הוא לא הזמנה לאונס", באתר וואלה, 12 באוגוסט 2017
↑   שקד אורבך, צעדת השרמוטות בתל אביב: "מאבק של כל בני האדם", באתר הארץ, 13 במאי 2017
↑  גדי לשבת: "צעדת השרמוטות", בעמוד הפייסבוק של גדי וילצ'רסקי, 12 במאי 2017
↑  בא להרים ויצא מוריד: פוסט השרמוטות שסיבך את סטטיק, באתר ‏מאקו‏, 14 במאי 2017
↑  מאות ב"צעדת השרמוטות" בירושלים: "בית המשפט מחבק אנסים", באתר ynet, 2 ביוני 2017
1 2  נועם כהן, ‏"את לא אשמה": כל הפרטים על צעדת השרמוטות 2018, באתר "Time Out ישראל", 6 במאי 2018
↑   רותם שטקרמן, מצעד השרמוטות: "ללכת בציבור בלי חולצה זה מעצים ומרגש", באתר TheMarker‏, 31 במאי 2019
↑   שידורי השרמוטות 2020 - המהדורה המרכזית, סרטון בערוץ "together כולן", באתר יוטיוב, 8 במאי 2020
↑  השרמוטות: "הקורונה לא תעצור את האלימות המינית" שידורי השרמוטות: "הקורונה לא תעצור את האלימות המינית", באתר "Time Out ישראל", 7 במאי 2020
↑  מירב שלמה מלמד, צעדת המופקרות בירושלים תוקדש לזכרה של יעל גרינברג, באתר mynet ירושלים, ‏9 במאי 2023
| --- | --- |
בקרת זהויות :  NLI: 987007414127805171  LCCN: sh2015002047 
מפגינות בצעדת המופקרות 2012 בתל אביב
מפגינות בצעדת המופקרות 2013 בתל אביב
מפגינות בצעדת המופקרות 2017 בתל אביב
קוממיות

ערך זה עוסק במושב בישראל. אם התכוונתם למשמעות אחרת, ראו .
| --- | --- |

מדינה: ישראל ישראל
מחוז: הדרום
מועצה אזורית: שפיר
גובה ממוצע: ‎70 מטר
תאריך ייסוד: 1950
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 606 תושבים
    - שינוי בגודל האוכלוסייה: ‎9.2% בשנה
 מפת מיקום  מפה דינמית   (למפת השפלה מוגדלת) קוממיות(למפת השפלה רגילה) קוממיות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קוממיות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קוממיות31°39′42″N 34°43′51″E﻿ / ﻿31.6616424646316°N 34.7308032856346°E﻿ / 31.6616424646316; 34.7308032856346  heמפת היישובים של מועצה אזורית שפיר (in English: Shafir Regional Council) באדום - קוממיות בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 1 מתוך 10

קוֹמְמִיּוּת הוא מושב חרדי-חסידי באזור דרום השפלה בקרבת העיר קריית גת השייך למועצה אזורית שפיר. במקום מתגוררות כמאה ועשרים משפחות חסידיות, מכמה חצרות חסידיות.
היסטוריה

קבוצת קוממיות התגבשה בשנת 1949 כקיבוץ של צעירי אגודת ישראל, והורכבה בעיקר מקבוצת לוחמים בפלוגה הדתית של אלכסנדרוני. בתחילה שהו במחנה הכשרה בנחלת יהודה, על השטח שבו הקימה צא"י מאוחר יותר את כפר הנוער שדה חמד.
בשנת 1950 עלתה הקבוצה לנקודת הקבע בה היא יושבת כיום, על אדמות קק"ל.
לקראת שנת השמיטה ה'תשי"ב (1951–1952) התושבים חיפשו רב ובהמלצתו של הרב אברהם ישעיהו קרליץ פנו אל הרב בנימין מנדלזון שהיה הרב של קריית אתא (אז כפר אתא). הרב מונה לתפקיד רב המושב. הוא החזיק במשרה זאת במשך 27 שנים.
אחרי פטירתו בשנת ה'תשל"ט הוכתר כממלא מקומו בנו, הרב מנחם מנדל מנדלזון. הוא כיהן כרב 32 שנה.
אחרי פטירתו בשנת ה'תשע"ב הוכתר כממלא מקומו בנו, הרב משה יוסף מאיר מנדלזון, לרב היישוב.
במקביל לעבודה החקלאית הוקמו במושב מספר בתי חרושת, בפרט כדי לספק פרנסה בשנת השמיטה. בין השאר הוקמו מאפייה, מחלבה ומפעל רעפים. ביישוב קיימים גם מפעל ליצור שיש, מפעל ליצור תפילין ומאפיית מצות.
בשנת ה'תש"ך המושב עלה לכותרות בקשר לפרשת יוסל'ה שוחמכר, אחרי שנתגלה שהילד הוסתר שם במשך כשבועיים. בני הזוג קוט, שהסתירו את שוחמכר בביתם, נדונו למאסר של שנה על-תנאי לאחר שטענו, שבמשך רוב שהותו בביתם לא ידעו מהי זהותו האמיתית. מספר תושבים, ובהם רב המושב, הועמדו לדין באשמת שותפות בחטיפה של אדם אחר, שטען כי נחטף בדרך דומה, אך זוכו לאחר שהתביעה חזרה בה משנתגלו העובדות.
כיום פועל ביישוב כולל אברכים בראשות הרב דוד שמידל, בו האברכים שוהים במשך כל השבוע, ושבים לביתם רק לשבתות, וכן תלמוד תורה לילדים, שתי ישיבות לנערים וצעירים ובית ספר בית יעקב יסודי לבנות.
על פי הלשכה המרכזית לסטטיסטיקה היישוב מדורג במקום החמישי מהסוף במדד החברתי כלכלי לשנת 2015.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  קבוץ קוממיות להכשרה, דבר, 2 במאי 1949
כנוס ארצי של מדריכי צעירי אגודת ישראל, הַבֹּקֶר, 10 ביוני 1949
הכנסת ספר תורה לקיבוץ "קוממיות", הצופה, 23 באוגוסט 1949
↑  קוממיות, הצופה, 18 במאי 1950
חברי קוממיות הניסו מסתננים, מעריב, 27 במרץ 1950
↑  הגה"ח רבי בנימין מנדלזון זצ"ל, נזר התורה - טבת תשס"ח, עמוד 33
↑  מאפייה אזורית הושלמה באזור שפיר, הצופה, 14 בדצמבר 1953
↑  י. מ. סנפיר, בשולי השבוע, דבר, 12 בספטמבר 1952
↑  נהרסה מאפיית המצות בקוממיות, דבר, 28 ביוני 1962
↑  אנשי קוממיות אופים מצה שמורה, דבר, 24 באפריל 1959
↑  בני הזוג קוט נדונו למאסר שנה, דבר, 8 בנובמבר 1962
↑  המדד החברתי-כלכלי 2015, באתר הלשכה המרכזית לסטטיסטיקה.
| --- | --- |
בקרת זהויות :  NLI: 987007475957705171 
מרכז המושב
צו חיפוש

חיפוש סמים ברכב, אוסטרליה
צו חיפוש הוא צו הניתן לגורמי אכיפת החוק המאפשר להם לבצע חיפוש על גופו של אדם, במבנה וברכב, כחלק מתהליך איסוף ראיות בחקירה משטרתית. בישראל, תהליך נסיבות הוצאת הצו, הסמכויות הנתונות למחזיק צו החיפוש ונוהל חיפוש מעוגנים בפרק ג' של פקודת סדר הדין הפלילי (מעצר וחיפוש) [נוסח חדש], תשכ"ט-1969.
בישראל > חיפוש במבנה וברכב > נסיבות לנתינת צו חיפוש

החיפוש במבנה נחוץ כדי להבטיח תפיסת חפץ לצורך כל חקירה, משפט או הליך אחר.
יש לשופט יסוד להניח שהוא משמש לאחסון או למכירת חפץ גנוב, או כל חפץ אחר שהמחזיקים בו מתכוונים להשתמש בו למטרה לא-חוקית.
יש לשופט יסוד להניח שנעברה עבירה או שמתכוונים לעבור עבירה נגד אדם הנמצא במבנה.
בישראל > חיפוש במבנה וברכב > סמכות לפי צו חיפוש

לערוך חיפוש במקום האמור בצו החיפוש ולתפוס כל חפץ הדומה למתואר בצו ולעשות בו כאמור בצו.
לעצור כל אדם הנמצא בבית או במקום ונראה כמי שיש לו חלק בעבירה.
בישראל > חיפוש במבנה וברכב > חיפוש שלא על פי צו

לעיתים, נדרש חיפוש בזמן שאינו מאפשר פנייה לבית משפט בבקשה לצו מחשש שהמתנה לצו חיפוש תסכל את האפשרות לבצע את החיפוש. מסיבה זו, החוק מאפשר לשוטר לבצע חיפוש ללא צו, בכפוף לתנאים מסוימים:
יש לשוטר יסוד להניח שמבצעים שם פשע, או שפשע בוצע שם לא מזמן.
המחזיק במקום פונה לעזרת המשטרה.
אדם הנמצא שם פונה לעזרת המשטרה ויש יסוד להניח שמבוצעת שם עבירה.
השוטר רודף אחרי אדם המתחמק ממעצר או נמלט ממשמורת חוקית.
בדצמבר 2021 אישרה הכנסת בקריאה ראשונה תיקון לחוק, המרחיב את סמכותם של שוטרים לערוך חיפוש בבית או במבנה ללא צו בית משפט, אם יש חשד להעלמת ראיות. התיקון אושר כהוראת שעה לשנה וחצי.
בישראל > חיפוש במבנה וברכב > נוהל עריכת החיפוש

על מנת להבטיח את קבילות ההליך, החוק מפרט את הנהלים שעל פיהם צריך להתנהל החיפוש, על מנת להבטיח שזכויותיהם של בעלי המבנה או הרכב שבו מתבצע חיפוש יישמרו:
עריכת החיפוש בפני שני עדים שאינם שוטרים; למעט במקרים הבאים:
לא ניתן לעשות כך בנסיבות העניין - שיפורטו בפרוטוקול שייערך.
שופט אישר שלא לערוך את החיפוש בפני עדים
המחזיק בבית ביקש שלא לערוך את החיפוש בפני עדים - הבקשה תירשם בפרוטוקול שייערך.
עריכת רשימה של החפצים שנתפסו בחיפוש ומקום מציאתם - בין שהחיפוש בוצע ע"פ צו ובין שלא. על הרשימה להיחתם בידי העדים.
בעל המקום שבו נערך החיפוש או אדם מטעמו רשאים להיות נוכחים במהלך החיפוש ולקבל עותק של רשימת החפצים החתומה בידי העדים.
בישראל > חיפוש בגופו של אדם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בישראל, הדרכים והתנאים לביצוע חיפוש גופני לצורך איתור ואיסוף ראיות מוגדרים בחוק סדר הדין הפלילי (סמכויות אכיפה - חיפוש בגוף ונטילת אמצעי זיהוי), התשנ"ו-1996.
בשטחים הפלסטיניים

השטחים הפלסטיניים נמצאים תחת הכיבוש הישראלי, ובהתאם לכך אין צורך בצו חיפוש כדי לבצע חיפוש בבתי פלסטינים, וכל קצין, או חייל שהוסמך על ידי קצין, יכול לבצע חיפוש בכל מקום. עילות החיפוש רחבות וכוללות, מעבר לחשד לביצוע עברה, גם חשד לפגיעה בשלום הציבור, בביטחון כוחות צה"ל או בקיום הסדר הציבורי, או חשד כי במקום נמצא אדם שעבר על הוראות הצו או חפץ הצפוי לתפיסה על פי הצו בדבר הוראות ביטחון.
הוראות אלה אינן חלות על מתנחלים, שחיפוש בביתם מחייב צו חיפוש על פי פקודת סדר הדין הפלילי (מעצר וחיפוש).
במרץ 2020 הגישו יש דין ורופאים לזכויות אדם יחד עם שישה עותרים פלסטינים עתירה לבג"ץ בדרישה לשנות את התחיקה הצבאית באופן שיקבע שכניסת כוחות הביטחון לבתים של פלסטינים לצורך חיפוש בהם צריכה להיעשות אך ורק בהתאם לצו שיפוטי, להוציא חריגים ספציפיים מוגדרים היטב. העתירה נדחתה בנימוק שעל פי כללי המשפט הבינלאומי ואמנות בינלאומיות בנושאי זכויות אדם המפקד הצבאי בשטח כבוש חייב לכבד, בין היתר, את גופם, כבודם וזכויותיהם המשפחתיות של התושבים הפלסטינים, ולהתייחס אליהם באופן אנושי, אך בכללים אלה אין הוראה ישירה המחייבת את הצורך בצו שיפוטי לשם עריכת חיפוש בחצריו של אדם.
בארצות אחרות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בארצות אחרות > ארצות הברית

בהתאם לתיקון הרביעי לחוקת ארצות הברית, לרוב החיפושים המבוצעים על ידי המשטרה נדרש צו חיפוש הניתן על בסיס עילה סבירה, למרות שקיימים מספר חריגים.
החל משנת 2016, בעקבות התקדמות טכנולוגית, הממשל מנצל צו חיפוש אזורי.
ראו גם

חיפוש ותפיסה
הערות שוליים

↑   פקודת סדר הדין הפלילי (מעצר וחיפוש) [נוסח חדש], תשכ"ט-1969, ספר החוקים הפתוח, באתר ויקיטקסט
↑  נעה שפיגל, אושר בקריאה ראשונה: שוטרים יוכלו לערוך חיפוש בבית ללא צו בית משפט, באתר הארץ, 14 בדצמבר 2021.
↑   חוק סדר הדין הפלילי (סמכויות אכיפה - חיפוש בגוף ונטילת אמצעי זיהוי), התשנ"ו-1996, ספר החוקים הפתוח, באתר ויקיטקסט
↑  שלטון אחד, שתי מערכות חוק: משטר הדינים של ישראל בגדה המערבית, באתר האגודה לזכויות האזרח בישראל, ‏אוקטובר 2014.
↑  עתירה לבג"ץ: להכפיף חיפושים צבאיים בבתי פלסטינים בגדה המערבית לביקורת שיפוטית, באתר יש דין, ‏22 במרץ 2020.
↑  בג"ץ 2189/20 ראבעה עבד אלעזיז עבדאללה חאמד ואחרים נ' מפקד כוחות צה"ל בגדה המערבית, ניתן ב־1 בספטמבר 2021.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
| --- | --- |
בקרת זהויות :  LCCN: sh85145281 
שוטרי יחידות מיוחדות של משטרת ישראל מבצעים בדיקה ביטחונית של שוהים בלתי חוקיים שנכנסו לשטחי ישראל באותו רכב עם מחבל מתאבד וחגורת הנפץ שלו
קוני מאק

קורנליוס אלכסנדר מקגיליקאדי השלישי, (באנגלית: Cornelius Alexander McGillicuddy III; נולד ב-29 באוקטובר 1940) הידוע בשמו השכיח יותר קוני מאק, הוא פוליטיקאי אמריקאי לשעבר, איש המפלגה הרפובליקנית. מאק ייצג את מדינת פלורידה בשני בתי הקונגרס של ארצות הברית — תחילה בבית הנבחרים (1989-1983) ולאחר מכן בסנאט (2001-1989). בשתי מערכות בחירות לנשיאות נשקלה העמדתו לתפקיד סגן נשיא ארצות הברית.
ביוגרפיה

מאק נולד בפילדלפיה, הגדולה שבערי פנסילבניה ב-1940, בנם של סוזן (לבית שפרד) וקורנליוס אלכסנדר מקגיליקאדי הבן. סבו מצד אביו, קורנליוס מקגיליקאדי, היה מנג'ר בפילדלפיה אתלטיקס וחבר בהיכל התהילה של הבייסבול. אביו של אמו היה מוריס שפרד, לימים חבר בית הנבחרים וסנאטור מטעם מדינת טקסס ואילו סבו החורג היה טום קונלי, גם הוא סנאטור מטעם טקסס. ב-1966 השלים לימודי תואר ראשון במנהל עסקים באוניברסיטת פלורידה, שם היה חבר באחוות סיגמא אלפא אפסילון.
ב-1982 התמודד מאק לראשונה לתפקיד ציבורי, כאשר הכריז על התמודדותו למועמדות המפלגה הרפובליקנית לייצוג מחוז הקונגרס ה-13 של פלורידה בבית הנבחרים האמריקאי. מחוז קונגרס זה יוצג בידי ויליאם להמן, יהודי חבר המפלגה הדמוקרטית. מאק הוביל במערכת הבחירות המקדימות בה התמודדו ארבעה מועמדים שונים עם 28% מהקולות, ובאוקטובר, אחרי סיבוב שני, זכה במועמדות הרפובליקנית. ביום הבחירות הכלליות זכה ב-65 אחוזים מקולות הבוחרים. הוא נבחר מחדש גם ב-1984 וב-1986. לקראת בחירות 1988 בארצות הברית הודיע הסנאטור המכהן מפלורידה, לוטון צ'ילס, לפרוש מהפוליטיקה של ארצות הברית. אחרי שלוש תקופות כהונה בבית הנבחרים החליט מאק להתמודד לסנאט על מושבו הריק של צ'ילס. אחרי שזכה במועמדות מפלגתו ברוב גדול, בבחירות הכלליות גבר על יריבו מהמפלגה הדמוקרטית ברוב דחוק בן 50% בלבד.
במהלך הקריירה שלו בסנאט, תמך מאק בהעברת חוקים העוסקים בבריאות הציבור, מודרניזציה פיננסית, שינוי מערך המיסוי ורפורמה בדיור הציבורי. כמי שהחלים בעבר ממחלת הסרטן, היה מאק תומך נלהב בחקר, גילוי וטיפול מוקדם של המחלה. מאק הוביל מאמץ פרלמנטרי דו-מפלגתי היסטורי להכפלת מימון עבור מחקר ביו-רפואי באמצעות המכונים הלאומיים לבריאות ופעל להבטחת את הכספים הדרושים. הוא גם הבטיח כיסוי למדיקר לצורך ניסויים קליניים והיה תומך רפובליקני מוביל ביוזמה לבריאות האישה של המכונים הלאומיים לבריאות. מאק פעל לרפורמה במנהל המזון והתרופות האמריקאי. בבחירות לסנאט ב-1994 ניצח את התובע הדמוקרטי יו רודהאם, אחיה של הילרי קלינטון, ברוב של 71%. בבחירות אלה ניצח בכל מחוזות פלורידה. הוא היה הסנאטור הרפובליקני היחיד בתולדות פלורידה שנבחר ליותר מתקופת כהונה אחת עד שמרקו רוביו עשה זאת בשנית בבחירות 2016.
הוא החליט לפרוש ב-2000 מהזירה הפוליטית ולא להתמודד בבחירות חוזרות לקדנציה שלישית. גזבר מדינת פלורידה וחבר בית הנבחרים לשעבר ביל נלסון, נבחר למושבו של מאק בסנאט. בנו של מאק, חבר הקונגרס האמריקאי קוני מאק הרביעי, ניצב מול נלסון כמועמד הרפובליקני ב-2012, אך לא הצליח לגבור עליו. ב-2005 מונה מאק בידי נשיא ארצות הברית ג'ורג' ווקר בוש ליו"ר המועצה המייעצת של הנשיא לרפורמת במערך המיסוי הפדרלי. מאז ראשית שנת 2007 מאק הוא יועץ מדיני בכיר של חברת השדלנות "ליברטי פרטנרס" (Liberty Partners) שבסיסה בטלהסי. ב-15 באפריל 2010 התפטר מאק מתפקידו כיושב ראש מטה הבחירות של צ'ארלי כריסט לסנאט של ארצות הברית.
הערות שוליים

↑  AP‏, Former Florida Sen. Mack Quits Crist Campaign, באתר פוקס ניוז, 15 באפריל 2010 (באנגלית)
| --- | --- |
בקרת זהויות :  ISNI: 0000 0000 4527 4460  LCCN: n94072788  NARA: 10574154  US Congress: M000019  VIAF: 6627128   WorldCat (עם VIAF): 6627128
צ'ארלס רולס

| --- | --- |

 לידה:  27 באוגוסט 1877 כיכר ברקלי, הממלכה המאוחדת 
 פטירה:  12 ביולי 1910 (בגיל 32) בורנמות', הממלכה המאוחדת 
 ענף מדעי:  הנדסת מכונות, motorism, תעופה 
 מקום מגורים:  The Hendre, לונדון 
 מקום קבורה:  Llangattock-Vibon-Avel 
 מקום לימודים:  איטון קולג' (1894)  טריניטי קולג' (1898) 
 תרומות עיקריות
 חלוץ תעופה, ממייסדי חברת רולס-רויס
 
צ'ארלס רולס (צולם באוקטובר 1903)
צ'ארלס רולס נוהג ברכבו, צולם ב 1 בינואר 1900 (לצידו - בני משפחתו)
מטוסו המרוסק של צ'ארלס רולס
צ'ארלס סטיוארט רולס (באנגלית: Charles Stewart Rolls; 27 באוגוסט 1877 –  12 ביולי 1910) היה טייס בריטי, מחלוצי התעופה בעולם, שייסד ביחד עם הנרי רויס וקלוד ג'ונסון את חברת רולס-רויס בשנת 1904.
רולס נהרג בהתרסקות מטוסו לפני הגיעו לגיל 33.
ראשית דרכו של רולס

צ'ארלס סטיוארט רולס נולד בלונדון, הוריו היו הברון והליידי לאנגטוק. הוא התחנך באיטון קולג' ובגיל צעיר התחיל להתעניין במנועים. בגיל 18 נסע לפריז כדי לקנות את המכונית הראשונה שלו, מסוג פיג'ו סוג 15.
רולס בילה במרוצי אופניים בקיימברידג' והפך לקפטן "מועדון האופניים של אוניברסיטת קיימברידג'". בינואר 1906 פתח את סוכנות המכוניות C.S.Rolls & Co שהייתה אחת מסוכנויות המכוניות הראשונות בבריטניה למכירת רכב. בסוכנות זו ייבא ממינרבה הבלגית ומפיג'ו הצרפתית.
רולס היה מטיס כדור פורח מסוג מרקורי.
רולס היה מהטייסים החלוצים בבריטניה, והוציא את רישיון הטייס השני בבריטניה. ב-1909 קנה מטוס רייט מודל A שייצרו האחים רייט. רולס ביצע בו יותר מ-200 טיסות. ב-2 ביוני 1910 היה הטייס הראשון שחצה (הלוך וחזור) את תעלת למאנש, ב-95 דקות. בעבור הישג זה קיבל את מדליית הזהב ממועדון התעופה המלכותי.
החבירה להנרי רויס

ב-4 במאי 1904 נפגש עם הנרי רויס, וב-23 בדצמבר 1904 חתמו על הסכם שותפות. דגם ה-רולס-רויס 10 כ"ס תוכנן ועוצב על ידי הנרי רויס בשנת 1903, ויוצר בבית המלאכה של רויס ושל שותפו צ'ארלס רולס ברחוב קוק במנצ'סטר, הדגם שווק על ידי סוכנות C.S.Rolls & Co. הדגם הקודם ששווק על ידי השותפים ה. רויס וצ. רולס היה ה-רולס-רויס 10 כ"ס.
בשנת 1908 עברה חברת "Rolls-Royce Limited" לדרבי. בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors".
מותו של רולס

רולס נהרג בהתרסקות מטוס שהטיס, ב-12 ביולי 1910 בבורנמות', כשזנב המטוס מסוג "Wright Model A" נשבר. רולס היה הבריטי הראשון שנהרג בתאונת מטוס והטייס ה-11 בעולם שנהרג בתאונת מטוס.
ראו גם

רולס-רויס
הנרי רויס
רולס-רויס 30 כ"ס
רולס-רויס סילבר גוסט
רולס-רויס 10 כ"ס
רולס-רויס 15 כ"ס
רולס-רויס V-8 (1905)
רולס-רויס 20 כ"ס
רולס-רויס 20/25 כ"ס
צפעון קופץ מרכז-אמריקאי

| צפעון קופץ מרכז-אמריקאי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: צפעון קופץ
מין:: צפעון קופץ מרכז-אמריקאי
שם מדעי
 Atropoides mexicanus

צפעון קופץ מרכז-אמריקאי (שם מדעי: Atropoides mexicanus) הוא מין נחש ארסי החי ביערות הגשם של מקסיקו ומרכז אמריקה.
הצפעון הקופץ דומה במראהו לעכסן קטן ממדים ואורכו 50–70 ס"מ בממוצע אך הפרטים הגדולים ביותר הגיעו לאורך 98 ס"מ. צבעו חום כהה מעט אדמדם עד שחור והוא מכוסה ברצועות רחבות שחורות. הראש מעוגל בצורתו, בעל פס שחור לאורך העיניים ואזור לסתות צהוב-בהיר. הראש רחב כדי לאפשר לצינורות הארס למלא את שטחם. הלסת יכולה לנוע קדימה כדי להפנות את ניבי הארס לתקיפה.
תפוצת הנחש היא ממקסיקו (בעיקר בטבסקו ובצ'יאפס) ודרומה עד לקוסטה ריקה ולתעלת פנמה בפנמה. הנחש חי בעיקר בג'ונגלים ובאזורים לחים בקרבת מים. הוא חי באזורים נמוכים יחסית. הנחש יוצא לצוד בלילה וממתין במארב לטרף בעל דם חם כמו עכברים, מכרסמים דומים, דו-חיים וזוחלים אחרים. הוא מכה במהירות בטרף ומחכה שימות.
ארס נחש זה מורכב מסוגים רבים של נוירוטוקסינים הפועלים יחדיו ופועלים בעיקר להפחתת קרישת הדם ויצירת דימום פנימי חזק. לבני אדם הוא יכול לגרום סחרחורת, כאב, נפיחות, בצקת, נמק, הקאות ודימומים. אנשים הסובלים מאלרגיות יכולים להיפגע יותר קשה. אמונה עממית של חבישת גבס על האזור המוכש לא באמת עוזרת ויכולה אף להחמיר את ההכשה.
עם זאת לא ברור כמה אנשים מתים ממנו כל שנה, כשרבים לא מדווחים בזמן.
הערות שוליים

↑  צפעון קופץ מרכז-אמריקאי באתר הרשימה האדומה של IUCN
קוממוטו (מחוז)

מחוז קוממוטו (ביפנית: Kumamoto-ken 熊本県) הוא מחוז באי קיושו, יפן. בירת המחוז היא העיר קוממוטו.
היסטוריה

בעבר שכן ההאן היגו בשטח בו שוכן כיום מחוז קוממוטו. בתקופת סנגוקו היה ההאן מרכז נוצרי גדול, ומיאמוטו מוסאשי כתב חלק מספר חמש הטבעות בעודו שוהה בהאן. לאחר רסטורציית מייג'י ב-1868 שונה שם המחוז לקוממוטו, וב-1871, עם ביטול שיטת ההאן, קיבל המחוז את מעמדו הנוכחי. המחוז זכה לפופולריות לאחר קמפיין "הפתעה קוממוטואית" שנועד להביא תיירים למחוז, ובמסגרתו נוצר הקמע קומאמון, שזכה לפופולריות רבה מאוד ברחבי יפן.
גאוגרפיה

מחוז קוממוטו שוכן במרכז האי קיושו, הדרומי שבאיי יפן. הוא גובל במחוזות אויטה ופוקואוקה בצפון, במיאזקי במזרח ובקגושימה בדרום, ובים הפנימי אריאקה במערב.
במזרח המחוז שוכן הר הגעש אסו, הר הגעש הפעיל הגדול ביותר ביפן, ואחד הגדולים בעולם, השוכן בתוך קלדרה. 21% משטח המחוז מוקדש עבור פארקים לאומיים.
גאוגרפיה > ערים

במחוז קוממוטו 14 ערים:
| --- | --- |
 אוטו  אוקי  אמקוסה  אסו  אראו  היטויושי  טמאנה:  יאמגה  יצושירו  מינמטה  קאמי-אמקוסה  קוממוטו (בירת המחוז)  קושי  קיקוצ'י
קוני ואנדנבוס

| --- | --- |

 לידה:  16 בינואר 1937 האג, הולנד 
 פטירה:  7 באפריל 2002 (בגיל 65) אמסטרדם, הולנד 
 שם לידה:  Jacoba Adriana Hollestelle 
 מוקד פעילות:  ממלכת ארצות השפלה 
 תקופת הפעילות:  מ-1960 
 סוגה:  מוזיקת פופ 
 חברת תקליטים:  פיליפס רקורדס 
 פרסים והוקרה:  נבל הזהב 
 www.connyvandenbos.com
 פרופיל ב-IMDb
 
קוני ואנדנבוס (בהולנדית: Conny Vandenbos; נולדה ב-16 בינואר 1937 – 7 באפריל 2002) הייתה זמרת הולנדית.
ביוגרפיה

ואנדנבוס נולדה בהאג.
היא החלה את דרכה כזמרת בתוכנית ברדיו המציגה כישרונות צעירים שם ביצעה שיר בצרפתית.
ב-1961 הופיעה בפסטיבל מוזיקה בבלגיה ולאחר מכן חתמה על חוזה עם חברת התקליטים "PolyGram".
ב-1964 החלה להופיע בסדרת הטלוויזיה "Zeg Maar Conny" (קרא לי קוני) ששודרה ברשת השידור הציבורית ההולנדית "NCRV".
היא ייצגה את הולנד באירוויזיון 1965 לאחר שזכתה בפסטיבל השירים הלאומי של הולנד, באירוויזיון היא הייתה במקום ה-11.
ב-1966 שירה "Ik Ben Gelukkig Zonder Jou" זכה לדירוג גבוה בטבלאות של הולנד.
ב-1976 זכתה בפרס המוזיקה ההולנדי "Golden Harp" עבור אלבומה "Golden Harp".
בשנות ה-90 הגישה מספר תוכניות ברדיו.
באירוויזיון 1998 נבחרה להגיש את תוצאות הניקוד של הולנד, ברגע ההצבעה ציינה ש"ליבה הולך אל המשתתפים בתחרות מכיוון שהיא יודעת מה הם מרגישים", המנחה אולריקה ג'ונסון השיבה כי היא יודעת שגם היא השתתפה באירוויזיון, לאחר מכן קוני השיבה לה שאכן היא השתתפה בתחרות לפני זמן רב, אך עקב הקולות והרעשים באולם אמירתה של ואנדבוס לא נשמעה היטב, לאחר מכן שהמנחה חזרה על דבריה ואמרה "לפני זמן רב" נוצר הרושם השגוי כאילו המנחה לועגת לגילה.
הערות שוליים

↑  1998. Birmingem, ESC Serbia | Evrovizija.rs (באנגלית)
| --- | --- |
בקרת זהויות :  BPN: 56460783  ISNI: 0000 0003 7230 5375  LCCN: no2006009890  MusicBrainz: 00822cbc-bb9d-47bd-b649-f767f01ab8e6  NTA: 07075926X  VIAF: 286879667   WorldCat (עם VIAF): 286879667 
ערך זה הוא קצרמרבנושא מוזיקאים ובנושא הולנדים. אתם מוזמנים לתרום לוויקיפדיה ו.
קוני למל בקהיר

| --- | --- |

 בימוי:  יואל זילברג
 הופק בידי:  יאיר פרדלסקי ישראל רינגל
 תסריט:  יואל זילברג (פזמונים אבי קורן)
 שחקנים ראשיים:  מייק בורשטיין חנה לסלאו משה איבגי אברהם מור אורי גבריאל
 מוזיקה:  קובי אשרת
 צילום:  ניסים לאון (ניצ׳ו)
 מדינה:  ישראל 
 חברה מפיצה:  גלובוס יונייטד
 הקרנת בכורה:  1 ביולי 1983
 משך הקרנה:  90 דקות
 שפת הסרט:  עברית
 סוגה:  סרט קומדיה 
 סרט קודם:  קוני למל בתל אביב
 דף הסרט ב־IMDb
 
קוני למל בקהיר הוא סרט ישראלי קומי בבימויו של יואל זילברג (פזמונים אבי קורן) ובכיכובו של מייק בורשטיין שמשחק בסרט תפקיד כפול. הסרט יצא לאקרנים בשנת 1983 והוא השלישי והאחרון בסדרת "קוני למל" (אחרי "שני קוני למל" ו"קוני למל בתל אביב").
הסרט הפך לקאלט ישראלי, ומכיל שירים וביטויים שנטמעו בחברה הישראלית עד ימינו, כגון השירים "אומרים כי אני אינני אני" (שיר שהופיע לראשונה בסרט שני קוני למל), ו"קוני מוני למל" .
עלילה

קוני למל (מייק בורשטיין) הוא מורה חסידי לחוזרים בתשובה ביישוב בעל צביון חרדי. אשתו נפטרה ויש לו שני ילדים. אחיו התאום והחילוני מוני הוא בדרן ושחקן תיאטרון המעלה מופעים משותפים עם חברתו יונה (חנה לסלאו). בעקבות הבטחה של תשלום של מטבעות יקרות בשווי מיליון דולר עבור העברת ספר תורה יקר שיועבר על ידי קוני לקהילה היהודית בקהיר מחליט הבוס של מוני (משה איבגי) שהוא גם הבוס של ארגון פשע קטן, לחטוף את קוני ולשלוח את אחיו השחקן מחופש בדמותו עם ספר התורה כדי שהוא יקבל עבורו את הכסף. כדי להכין את השטח למוני שולחים הפושעים את יונה מחופשת לבחור חסידי קרוב משפחה של קוני. ההחלפה מצליחה ויונה מתקרבת אל קוני ועוזרת לו בטיפול בילדים וכך מכשירה את הקרקע להחלפה. הפושעים חוטפים וכולאים את קוני, ומוני מחופש לקוני לוקח את ספר התורה לקהיר, מקבל את הכסף, ומצליח לברוח לפושעים ולהביא את הכסף לקוני שבינתיים הצליח אף הוא לברוח מהפושעים. כאשר מביא קונילמל את הכסף לסבו, מתברר כי המטבעות שהביא מזויפים, והכסף האמיתי נשלח אל הישיבה, ואל סבו של קוני בדואר דיפלומטי.
הדמויות

| שם שחקן | תפקיד | תיאור |
| --- | --- | --- |
| מייק בורשטיין | קוני למל / מוני למל / סבו של קוני | שני אחים תאומים קוני רב ומוני רקדן |
| חנה לסלאו | יונה | חברתו של מוני שמתחפשת לחרדי כדי להצילו מהמאפייה, שבהמשך מתאהבת  בקוני |
| אבנר וארנון בן יקיר | יוסי ודני למל | בניו התאומים של קוני |
| משה איבגי | ששי | ראש כנופיית הפושעים |
| יוסף באשי | עובדיה בדיחי | עוזר החצר/שמש הישיבה |
| מנדי רייס-דייוויס | מירלה למל (מרלין ג'ונס) - אשתו המנוחה של קוני, ואם שני בניו (לא משחקת אלא מוזכרת ונראית בתמונה) | אשתו של קוני לאחר נישואיהם, המשך מהסרט הקודם קוני למל בתל אביב |
| איגור בוריסוב | פרויקה | בריון |
| אורי גבריאל | עזרא | מאפיונר |
| אברהם מור | הרב | ראש הישיבה |
| שמעון כהן | ז'וז'ו | אברך, תלמידו של קוני |
הקשר פוליטי

סרט זה יצא לאקרנים זמן קצר לאחר החתימה על הסכם השלום בין ישראל למצרים, וסרט ישראלי ראשון שצולם במדינה ערבית, ומביא לידי ביטוי את האופוריה הישראלית לגבי שלום עם מצרים.
קוני פוהלרס

קוני פוהלרס (בגרמנית: Conny Pohlers; נולדה ב-16 בנובמבר 1978 בסקסוניה-אנהלט) היא כדורגלנית גרמנית.
קריירה במועדונים

פוהלרס נולדה למשפחה של שחקני כדורגל: גם אביה וגם אימה היו מלכי השערים של הליגה האזורית. את הקריירה שלה החלה פוהלרס בגיל שבע, כאשר הצטרפה לקבוצת "FSV '67 הלה". בשנת 1994, היא עברה לטורבינה פוטסדאם ושם זכתה להכרה בינלאומית. פוהלרס שיחקה עונה אחת (2002/03) באטלנטה ביט מליגת ה-WUSA האמריקאית, וגם בהפועל חולון הישראלית.
קריירה בינלאומית

פוהלרס ערכה את הופעת הבכורה בנבחרת גרמניה בשנת 2001, במשחק נגד נבחרת איטליה. באותה השנה, היא כבשה חמישה שערים בשלושת המשחקים הראשונים שלה בנבחרת, וכך שברה את שיאה של היידי מוהר.
פוהלרס הייתה חלק מסגל הנבחרת שזכה בגביע העולם בכדורגל נשים 2003, במדליית ארד באולימפיאדת אתונה (2004) ובאליפות אירופה 2005.